Indrek Neivelt

Indrek Neivelt (sündinud 17. märtsil 1967 Tallinnas) on Eesti ettevõtja, pangandustegelane. 

Ta lõpetas aastal 1985 Tallinna 1. Keskkooli. Aastal 1993 lõpetas ta Tallinna Tehnikaülikooli ehituse ökonoomika ja juhtimise erialal.

Töökäik 
1991. aastal asus Inderek Neivelt tööle Hansapanka, kuhu teda kutsus selle asutaja Rain Lõhmus, algul laenuosakonna juhatajana. Aastatel 1994–1995 oli Hansapanga juhatuse liige, aastatel 1999–2005 juhatuse esimees.

Pärast Hanspanga täielikku ülevõtmist Swedbanki poolt lahkus Neivelt Hansapangast. Hansapanga ülevõtmise ajal oli ta panga üks suuremaid eraisikutest aktsionäre.

Aastatel 2005–2014 oli ta Venemaa eraomanduses oleva panga Kvest Bank, hiljem Bank Saint Petersburg, nõukogu esimees. 

2016. aastal lõi koos mitme tehnoloogiaspetsialistiga finantstehnoloogiaettevõtte Pocopay.

Oma investeeringuid juhib osaühingu Trust IN kaudu.

Tunnustus
 2001 – Maailma Majandusfoorumi tulevikujuhi nimetus
 2001 – Tallinna Tehnikaülikooli aasta vilistlane 
2004 – Eesti Kaubandus-Tööstuskoja II klassi aumärk 
 2005 – Valgetähe III klassi teenetemärk
2015 – aasta kultuurisõber (koos Maarja Oviir-Neiveltiga)

Isiklikku 
Ta on abielus, kolm last.

Viited

Eesti ettevõtjad
Eesti pankurid
Gustav Adolfi Gümnaasiumi vilistlased
Valgetähe III klassi teenetemärgi kavalerid
Sündinud 1967